**APEL PR/NE/2024/P1/RSO1.1.2/1/Infrastructuri CDI**

**Anexa 9**

**METODOLOGIE DE MONITORIZARE A ACTIVITĂȚII ECONOMICE**

*-model orientativ-*

Desfășurarea de activități economice în cadrul infrastructurii de cercetare este esențială pentru:

* **crearea unei mai bune convergențe** între comunitățile științifice și industriale,
* **asigurarea unei dezvoltări economice potențate de inovație**,
* posibilitatea ca organizațiile de cercetare să devină **mai puțin dependente de finanțarea publică**,
* activitățile de cercetare pot deveni mai orientate către piață și mai axate pe implementarea practică a acestora de către entitățile economice.

În principiu ajutorul de stat este interzis dar, cu toate acestea, în anumite condiții, acesta este considerat compatibil cu piața internă și, prin urmare, este permis. Este vorba despre activitățile din domeniul cercetării, dezvoltării, inovării.

În acest context, atunci când infrastructura de cercetare este utilizată aproape exclusiv pentru activitatea non-economică, finanțarea acesteia poate ieși cu totul de sub incidența regulilor cu privire la ajutorul de stat, cu condiția ca utilizarea economică să rămână strict auxiliară (capacitatea alocată în fiecare an pentru aceste activități economice nu depășește 20% din capacitatea totală anuală a entității relevante**[[1]](#footnote-1)**).

Finanțarea publică a organizației de cercetare / infrastructurii de cercetare în domeniul non-economic nu intră sub incidența reglementărilor privind ajutorul de stat, atunci când **cele două tipuri de activități, precum și costurile, finanțarea și veniturile aferente acestora**, pot fi în mod clar separate astfel încât subvenționarea încrucișată a activității economice să poată fi evitată. **Dovada alocării judicioase a costurilor, finanțării și veniturilor** *trebuie să se regăsească în rapoartele financiare ale entității relevante.*

În cazul în care o infrastructură de cercetare desfășoară atât activități economice, cât și activități fără caracter economic, **finanțarea, costurile și veniturile aferente fiecărui tip de activitate sunt luate în considerare separat**, pe baza principiilor de contabilitate analitică aplicate în mod coerent și justificabile în mod obiectiv.

 În cazul în care o infrastructură de cercetare primește finanțare din fonduri publice atât pentru activități economice, cât și pentru activități fără caracter economic, **statele membre instituie un mecanism de monitorizare și recuperare** pentru a se asigura că intensitatea aplicabilă a ajutorului nu este depășită ca urmare a unei creșteri a ponderii activităților economice în comparație cu situația prevăzută la data acordării ajutorului[[2]](#footnote-2).

|  |
| --- |
| **MECANISM RECUPERARE (acolo unde este cazul)** |
| Contractul de finanțare permite ca infrastructura să fie utilizată atât pentru activități economice, cât și neeconomice.   1. În situația în care infrastructura de cercetare **este utilizată în fiecare an pentru activități economice auxiliare** (utilizarea acesteia în scopuri economice nu depășește 20% din capacitatea anuală globală a entității respective), regulile cu privire la ajutorul de stat nu se aplică pentru finanțarea acordată. 2. În situația în care infrastructura de cercetare **își crește activitatea economică astfel încât aceasta nu mai poate fi considerată auxiliară**, finanțarea publică a întregii activități economice se va supune regulilor cu privire la ajutorul de stat, respectiv regulile cu privire la ajutorul de stat se vor aplica întregii activități economice în anul când capacitatea este utilizată >20%. 3. Valoarea care trebuie recuperată este doar pentru anul în care capacitatea infrastructurii de cercetare este utilizată >20% în activități economice. 4. **Exemplu recuperare:**  * cost eligibil = 10.000.000 EUR (9.800.000 EUR finanţare nerambursabilă și 200.00 EUR contribuție proprie, durată monitorizare 10 ani, 1 an capacitate utilizată pentru activități economice de 30%, ceilalți 9 ani < 20. * valoarea finanțării pentru activitatea non-economică: 70%\*98%\*980.000= 672.280 EUR * valoarea maximă permisă a ajutorului: 30%\*50%\*980.000=147.000valoarea ajutorului care trebuie recuperat (ajutor suplimentar): 980.000–(672.280+147.000)=160.720 EUR.  1. Ajutorul de stat suplimentar trebuie să respecte cerințele reglementărilor în vigoare:   În cazul în care ajutorul de stat suplimentar urmează a fi acordat, trebuie respectate cerințele privind raportarea[[3]](#footnote-3) către Comisie și publicarea, conform prevederilor regulamentului 651/2014 al CE. |

**Principiile de baza aplicabile monitorizării și raportării**

|  |  |
| --- | --- |
| **Entitatea relevantă** | * + Monitorizarea trebuie să vizeze **infrastructura căreia i-a fost acordată finanțarea publică** (și nu întreaga infrastructură a unei anumite entități, cum ar fi, de exemplu, o universitate), eventual pe fiecare element al infrastructurii care este capabil de a desfășura activități în mod independent datorită structurii organizaționale, a capitalului, materialelor și forței de muncă pe care le are în mod efectiv la dispoziție.   De exemplu, infrastructura este compusă din 3 laboratoare care pot realiza activități în mod independent sau infrastructura este compusă dintr-un laborator care are mai multe secții care pot desfășura activități în mod separat.  Monitorizarea ar trebui să se desfășoare la nivelul fiecăruia dintre cele 3 laboratoare sau, respectiv, al fiecărei secțiuni.   * + Monitorizarea ar trebui să fie realizată separat pentru fiecare entitate relevantă, în special acolo unde sunt folosiți parametri diferiți pentru măsurarea capacității. |
| **Perioada monitorizării** | * + **10 ani de la** data plății finale în cadrul proiectului   + în cazul în care perioada de amortizare a unui anumit activ (de ex. echipament) **este** **mai scurtă**, monitorizarea ar trebui să vizeze această perioadă mai scurtă. |
| **Frecvența raportării** | „Capacitatea alocată în fiecare an pentru astfel de activități economice nu va depăși 20% din capacitatea anuală globală a entității relevante.” Prin urmare, capacitatea utilizată a infrastructurii finanțate trebuie să fie măsurată, înregistrată și raportată anual. |
| **Parametrul** pentru măsurarea capacității entității relevante (infrastructurii) | * + Pentru fiecare entitate relevantă, ar trebui alocate finanțarea și volumul capacității corespunzătoare acesteia. Capacitatea pe fiecare entitate relevantă se exprimă anual, în baza timpului real de utilizare a infrastructurii.   + Parametrul ar trebui selectat **astfel încât să reflecte cel mai bine caracteristicile infrastructurii** respective și modalitățile în care este utilizată aceasta.   În cele mai multe cazuri, parametrul va fi timpul, care este ușor de măsurat și de înregistrat. Alți parametri (precum spațiul, valoarea totală a resurselor consumate în fiecare an) pot fi de asemenea relevanți. În funcție de circumstanțele individuale, o combinare a parametrilor este de asemenea posibilă.  Odată ales un anumit parametru, acesta nu poate fi schimbat pe durata întregii perioade de monitorizare (durata de viață a infrastructurii sau cel puțin 10 ani ori amortizarea integrală – astfel cum se menționează mai sus).  **Profiturile sau veniturile nu pot fi utilizate drept parametri.** |

**Model fișă infrastructură**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Infrastructura vizată** | **Suprafața netă**  (m2) | | **Costurile**  per entitate relevantă (calculate ca pondere din costul total al clădirii) | | **Costurile aferente echipamentelor** per entitatea relevantă | | **Întreaga finanțare**  (toate costurile aferente clădirii și echipamentelor) | | **Capacitatea totală** (timp) per entitate relevantă | |
| **Laborator 1** | |  | | 200 000 € | | 5 000 000 € | | 5 200 000 € | |  |
| *Entitatea relevantă 1* | | 100 | | 150 000 € | | 1 500 000 € | | 1 650 000 € | | 4 200 ore |
| * [echipamente] * [echipamente] | |  | |  | |  | |  | |  |
| *Entitatea relevantă 2* | | 33,4 | | 50 000 € | | 3 500 000 € | | 3 550 000 € | | 4 200 ore |
| * [echipamente] * [echipamente] | |  | |  | |  | |  | |  |
| **Laborator 2** | |  | | 300 000 € | | 4 000 000 € | | 4 300 000 € | |  |
| *Entitatea relevantă 1* | | 66,6 | | 100 000 € | | 2 000 000 € | | 2 100 000 € | | 3 600 ore |
| *Entitatea relevantă 2* | | 133,3 | | 200 000 € | | 2 000 000 € | | 2 200 000 € | | 3 600 ore |
| * [echipamente] * [echipamente] | |  | |  | |  | |  | |  |
| **Laborator 3 = entitatea relevantă** | | 666,7 | | 1 000 000 € | | 9 000 000 € | | 10 000 000 € | | 3 600 ore |
|  |  | |  | |  | |  | |  | |
| Total | 1000 | | 1 500 000 € | | 18 000 0000 € | | **19 500 000 €** | |  | |

**Model monitorizare lunară capacitate**

|  |  |  |  |  |  |  |  |
| --- | --- | --- | --- | --- | --- | --- | --- |
| **Ex. Laborator nr. 3** | | | | | | | |
| **Nr.** | **Data** | **Intrare** | **Ieșire** | **Timp** | **Utilizare**  **economică** | **Utilizare**  **non-economică** | **Descrierea activității economice auxiliare** |
| **Ianuarie** | | | | | | | |
| 1. | 30/01/2022 | 8,45 | 12,45 | 4 ore | - | + |  |
| 2. | 31/01/2022 | 9,45 | 12,45 | 3 ore | - | + |  |
| *TOTAL: utilizare economică 0%, utilizare non-economică 0,194% (7 ore din totalul de 3600 de ore)* | | | | | | | |
| **Februarie** | | | | | | | |
| 3. |  |  |  |  |  |  |  |
| *TOTAL:utilizare economică ...%, utilizare non-economică …%* | | | | | | | |
| **Martie** | | | | | | | |
| 4. |  |  |  |  |  |  |  |
| *TOTAL: utilizare economică ...%, utilizare non-economică …%*  Etc. | | | | | | | |

**Model - Raportarea anuală**

|  |  |  |
| --- | --- | --- |
| **An** | **Entitatea relevantă**  **Ex. Laboratorul nr. 3** |  |
| 1 (2022) | ☒X |  |
| 2 (2023) | ☒ |  |
| 3 (2024) | ☒ |  |
| 4 (2025) | ☒ |  |
|  | | |
| 1. | Identificarea beneficiarului | … |
| 2. | Parametrul de capacitate | Timp |
| 3. | % din capacitatea utilizată într-un anumit an pentru activități economice raportat la întreaga capacitate a entității relevante | 28%,  respectiv: 1.008 ore din 3.600 ore |
| 4. | Anexată – o copie a înregistrărilor utilizării capacității măsurată pe baza unui parametru propus mai sus |  |
| 5. | Anexate – rapoartele financiare anuale care dovedesc separarea activităților și a costurilor, finanțării și veniturilor acestora |  |
| Data, semnătura | | |

|  |  |  |
| --- | --- | --- |
| **AN** | **CAPACITATEA UTILIZATĂ PENTRU ACTIVITĂȚI ECONOMICE** | **IMPLICAȚII LEGATE DE AJUTORUL DE STAT** |
| **2022** | ***28%*** | ***DA*** |
| **2023** | 11% | - |
| **2024** | 13% | - |
| **2025** | 19,5% | - |
| Pe baza declarației beneficiarului, IC va fi utilizată doar auxiliar pentru activități economice. Prin urmare, capacitatea anuală totală a infrastructurii nu ar trebui să fie utilizată în activități economice>20%. | | |
| Data, semnătura | | |

1. Comunicarea Comisiei C(2022) 7388 Bruxelles/19.10.2022 privind Cadrul pentru ajutoarele de stat pentru cercetare, dezvoltare, inovare. [↑](#footnote-ref-1)
2. Articolul 26 din Regulamentul (UE) nr. 651/2014 al CE/17.06.2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat. [↑](#footnote-ref-2)
3. Sprijinul care nu este acordat pe baza unei scheme de ajutor – a se vedea art. 2 punctul 17 din RGEC. [↑](#footnote-ref-3)